KOMISJONI OTSUS,

25. juuli 2000,

millega muudetakse IV lisa nõukogu direktiivis 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta ning otsust 96/482/EÜ, millega nähakse ette loomatervishoiunõuded ja veterinaarsertifikaadid kodulindude ja haudemunade, välja arvatud siledarinnaliste lindude ja nende munade importimiseks kolmandatest riikidest ning pärast kõnealust importimist kohaldatavad loomatervishoiumeetmed

(teatavaks tehtud numbri all K(2000) 2261)

(EMPs kohaldatav tekst)

(2000/505/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. oktoobri 1990. aasta direktiivi 90/539/EMÜ (kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta),1 mida on viimati muudetud direktiiviga 1999/90/EÜ,2 eriti selle artikli 23 lõiget 1, artiklit 24, artikli 26 lõiget 2 ning artikleid 27a ja 34,

võttes arvesse nõukogu 15. juuli 1991. aasta direktiivi 91/496/EMÜ (millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ),3 mida on viimati muudetud direktiiviga 96/43/EÜ,4 eriti selle artiklit 10,

ning arvestades järgmist:

(1) Komisjoni otsusega 96/482/EÜ,5 mida on viimati muudetud otsusega 1999/549/EÜ,6 on ette nähtud loomatervishoiunõuded ja veterinaarsertifikaadid kodulindude ja haudemunade, välja arvatud siledarinnaliste lindude ja nende munade importimiseks kolmandatest riikidest ning pärast kõnealust importimist kohaldatavad loomatervishoiumeetmed.

(2) Ettenähtud meetmete kohaldamise käigus saadud kogemuste põhjal tuleks muuta kolmandatest riikidest imporditud haudemunadest koorunud ühepäevaste tibude ühendusesisese kaubastamise tingimusi. Sellise muutmise tulemusel peaks liikmesriigil olema võimalik lähetada ühepäevaseid tibusid teises liikmesriigis asuvatesse mjanditesse, tagades nende impordijärgse isoleerimise.

(3) Sellepärast on vaja direktiivi 90/539/EMÜ IV lisaga ette nähtud näidissertifikaati ja otsust 96/482/EÜ vastavalt muuta.

(4) On vaja, et saatjaliikmesriigi pädev asutus teavitaks ühepäevaste tibude lõppsihtkoha pädevat asutust ANIMO süsteemi kaudu isolatsiooniperioodiga seotud loomatervishoiunõuetest, mida tuleb nendel juhtudel kohaldada.

(5) Käesolevas otsuses sätestatud meetmed on alalise veterinaarkomitee arvamusega kooskõlas,

ON VASTU VÕTNUD KÄESOLEVA OTSUSE:

Artikkel 1

Direktiivi 90/539/EMÜ IV lisa näidis 2 asendatakse käesoleva otsuse lisaga.

Artikkel 2

Otsuse 96/482/EÜ artikli 3 lõikesse 1 lisatakse järgmine tekst:

"Kui ühepäevaseid tibusid ei kasvatata selles liikmesriigis, kes haudemunad importis, veetakse tibud otse sihtmajandisse, millele on osutatud nõukogu direktiivi 90/539/EMÜ IV lisa näidisega 2 ette nähtud veterinaartõendi punktis 9.2, ja hoitakse selles majandis vähemalt kolm nädalat alates nende koorumise päevast."

Artikkel 3

Käesolevat otsust kohaldatakse ühepäevaseid tibusid sisaldavate saadetiste suhtes alates 1. oktoobrist 2000.

Artikkel 4

Käesolev otsus on adresseeritud liikmesriikidele.

Brüssel, 25. juuli 2000

Komisjoni nimel

komisjoni liige

David BYRNE

(1) EÜT L 303, 31.10.1990, lk 6.

(2) EÜT L 300, 23.11.1999, lk 19.

(3) EÜT L 268, 24.9.1991, lk 56.

(4) EÜT L 162, 1.7.1996, lk 1.

(5) EÜT L 196, 7.8.1996, lk 13.

(6) EÜT L 209, 7.8.1999, lk 36.

LISA

NÄIDIS 2

VETERINAARTÕEND

ühendusesiseseks ühepäevaste tibude kaubastamiseks

1. Saatja (täielik nimi ja aadress) VETERINAARTÕEND Nr Originaal

2. Vastuvõtja (täielik nimi ja aadress) - esimene: - viimane: 3. Saatjaliikmesriik 4. Kui tibud on saadud imporditud haudemunadest:1, 4 4.1. Päritoluriik: 4.2. Kaasasoleva veterinaartõendi nr:

5. Pealelaadimiskoht 6.1. PÄDEV ASUTUS (ministeerium): 6.2. PÄDEV ASUTUS (kohalikul tasandil):

7. Transpordivahend:2 8.1. Ettevõtte aadress, kus tibud välja hauti: 8.2. Selle ettevõtte heakskiidunumber:

9.1. Sihtliikmesriik: 9.2. Lõplik sihtkoht (sihtmajandi täielik nimi ja aadress): 10.1. Kodulindude liigid: 10.2. Kategooria: puhas liin/vanavanemad/vanemad/munevad noorkanad/muud:1 10.3. Koorumise kuupäev:

11. Saadetise tunnused (sh konteineri pitseri nr): 12. Kogus (sõnadega ja numbritega kirjutatult): 12.1. Lindude arv: 12.2. Kastide või puuride arv:

Märkused: a) Iga ühepäevaste tibude saadetise jaoks peab olema eraldi tõend. b) Tõendi originaal peab olema saadetisega kaasas kuni lõpliku sihtkohani.

13. Mina, allakirjutanud riiklik veterinaararst, tõendan, et eespool kirjeldatud ühepäevased tibud vastavad: a) kas nõukogu direktiivi 90/539/EMÜ artiklite 6, 8 ja 15 sätetele1 või b) nõukogu direktiivi 90/539/EMÜ artikli 6 lõike 1 ning artikli 8 punktidele b ja c, kui need tibud on koorunud haudemunadest, mis on imporditud vastavalt komisjoni otsuse 96/482/EÜ näidise B nõuetele; 1, 4 c) (lisakinnitused seoses nõukogu direktiivi 90/539/EMÜ artiklitega 12, 13 ja 14). ..... (koht) (kuupäev) . (riikliku veterinaararsti allkiri)3 Pitser3 .... (nimi trükitähtedega, ametinimetus)

(1) Tarbetu välja jätta. (2) Näidata transpordivahend ja vastavalt vajadusele registreerimistunnused või registreeritud nimi. (3) Pitser ja allkiri, mille värv erineb trükkimisvärvist. (4) Kui ühepäevased tibud on koorunud kolmandast riigist imporditud munadest, tuleb kinni pidada komisjoni otsuse 96/482/EÜ artikliga 3 ette nähtud isoleerimisperioodist. Sellest nõudest tuleb ANIMO süsteemi kaudu teatada ühepäevaste tibude lõpliku sihtkoha pädevale asutusele.